Usu dâ «Ï» nta nu dittongu fàusu

Ntô sicilianu scrittu, s'usa a li voti la «Ï» p'assignaliari nu dittongu fàusu.

Diffusioni

Sta "ï" è usata di quarchi littiratu sicilianu. Lu "dittongu fàusu" è la prisenza di dui vucali allatu senza ca chisti fùrmanu un dittongu.

 Asempi 

rïalìsta (rialista) cu la prununza "ri-a-lì-sta". 

tïàtru (tiatru) cu la prununza "ti-à-tru".

zuttïàri (zuttiari) cu la prununza "zut-ti-à-ri".

rïazziòni (riazzioni) cu la prununza "ri-az-ziò-ni".

àrïa (ària) cu la prununza "à-ri-a", e cu lu significatu di "zona".

putïàru (putiaru, putigaru) cu la prununza "pu-ti-à-ru".

clïènti (clienti) cu la prununza "cli-èn-ti".

talïari (taliari) cu la prununza "ta-li-à-ri", e cu lu significatu di "guardari".

addisïari (addisiari) cu la prununza "ad-di-si-à-ri", e cu lu significatu di "disidirari".

cirïali (ciriali) cu la prununza "ci-ri-à-li".

rïàtu (riatu) cu la prununza "ri-à-tu".

tïànu (tianu) cu la prununza "ti-à-nu".

manïùni (maniùni) cu la prununza "ma-ni-ù-ni" (ch'è n'aquivalenti di "maniggiùni").

rïali (riali) cu la prununza "ri-à-li", e cu lu significatu di "di lu rè".

ecc.

Rifirimenti ca ùsanu palori cu sta "ï"
Vucabbulariu di Piccittu, 1950-1980

Rifirimenti ca nun ùsanu palori cu sta "ï"
Grammàtica di Pitrè, 1870 
Dizziunariu etimològgicu di Giarrizzo, 1989 
Vucabbulariu di Camilleri, 1998 (Sarvaturi Camilleri l'usa a li voti)
Dizziunariu di Luigi La Rocca, 2000
Grammàtica di Bonner, 2001

Ntâ littiratura siciliana
L'usu di sta "ï" è assai raru ntâ littiratura siciliana.

Sicilianu standard usatu ntâ wikipedia

Racumannamu di nun usari sta "ï", nuàutri nun assignaliamu lu dittongu fàusu, ma siddu un jornu l'avemu a assignaliari (ntô futuru), capaci ca usamu sta "ï" comu fannu già arcuni scrittura siciliani.

Catigurìa:Lingua siciliana